L’Entitat Cultural Valenciana “El Piló” lliura els XXXVI Premis Literaris i d’Investigació
2025-07-24

La Sala Polivalent del Centre Cultural Tívoli de Burjassot acollirà, divendres que ve 17 de maig a partir de les 20.30 hores, el sopar de lliurament dels guardons corresponents als XXXVI Premis Literaris i d’Investigació en llengua valenciana de l’Entitat Cultural Valenciana “El Piló”. Un acte emotiu i molt esperat per les persones amants de la literatura valenciana que, cada any, reuneix un bon número de burjassoters i burjassoteres.

En l’acte s’entregaran els premis corresponents a les modalitats de poesia, assaig i novel·la i es presentarà la novel·la premiada l’any passat, Besyaya güelfa, de Lucas Carlos Grao i Silvestre. Així mateix, també es presentarà l’obra Què més s’ha de fer, Senyor?, de l’autor Vicent Ramón Gil i Andreu.

Enguany, es farà també un reconeixement per la seua labor en “El Piló” a Vicent Ramón Gil i Andreu i a Josep Marí i Benavent, ambdós membres de la Junta Directiva.

Durant el sopar se celebrarà també el tradicional concurs de microrelats en llengua valenciana redactats per les persones assistents i el guardó serà entregat en el mateix sopar una vegada arreplegades les votacions dels presents.

El preu del tiquet per al sopar és de 30€ i les reserves poden realitzar-se telefonant al 627 28 29 75 (Josep Barat).